**Opis dokazil ob vložitvi zahtevka za sofinanciranje stroškov izdelave reinjekcijskih vrtin**

|  |  |
| --- | --- |
|  | **Končne ponudbe** |
| **Odlok**: peti odstavek 13. člena  **Za koga velja**: za vse upravičence. | |

Upravičenec k zahtevku za izplačilo sredstev priloži končne ponudbe, na podlagi katerih je sklenil pogodbe ali naročil opremo ali storitve. Iz končnega poročila mora biti razvidna odločitev za nakup, povpraševanje, prejete ponudbe in utemeljitev izbora. Izvirniki ponudb morajo biti na voljo za revizijo in pregled na kraju samem. Če se zahtevku za izplačilo sredstev priložijo tri tržno primerljive ponudbe, se pri določitvi višine upravičenega stroška upošteva ponudba z najnižjo ceno.

Zahtevku se v aplikacijo v obliki skenograma priložijo:

- končne ponudbe.

|  |  |
| --- | --- |
|  | **Računi** |
| **Odlok**: 1. točka četrtega odstavka in šesti odstavek 13. člena  **Za koga velja**: za vse upravičence. | |

Vsi računi se morajo glasiti na upravičenca. Na računu mora biti upravičen strošek opisan tako, da ga je mogoče nedvoumno povezati s finančnim nadomestilom. V primeru nakupa opreme mora upravičenec zahtevku za izplačilo sredstev priložiti račun ali račun s specifikacijo, iz katerega so razvidni najmanj serijska številka in tip opreme in nazivna moč, ter dobavnice, transportne liste ali druga dokazila, ki izkazujejo prevzem opreme.

Upravičenec v aplikacijo k zahtevku v obliki skenograma priloži račune in ostala dokazila.

|  |  |
| --- | --- |
|  | **Dokazilo o plačilu** |
| **Odlok**: 2. točka četrtega odstavka in šesti odstavek 13. člena  **Za koga velja**: za vse upravičence. | |

Upravičenec v aplikacijo k zahtevku v obliki skenograma priloži dokazilo o plačilu (položnica, potrdilo banke o izvršenem plačilu, potrjen kompenzacijski nalog, dogovor o plačilu s kompenzacijo s strani obeh strank).

|  |  |
| --- | --- |
|  | **Fotografije vgrajene opreme v času vgradnje** |
| **Odlok**: 4. točka četrtega odstavka 13. člena  **Za koga velja**: za vse upravičence. | |

V primeru naložb, kjer gre za vgrajeno skrito opremo, ki se je po končani naložbi ne more več preveriti (oprema, do katere po končani investiciji med kontrolo na kraju samem ni več možnega dostopa), je treba ob zahtevku priložiti fotografijo vgrajene opreme v času vgradnje ter tehnično dokumentacijo opreme, ki je predmet vgradnje.

|  |  |
| --- | --- |
|  | **Fotografije – izvedba naložbe** |
| **Odlok**: 5. točka četrtega odstavka 13. člena  **Za koga velja**: za vse upravičence. | |

Upravičenec mora zahtevku za izplačilo sredstev v elektronski obliki priložiti:

* vsaj tri fotografije, ki potrjujejo izvedbo podprte naložbe oziroma dela naložbe, ki predstavlja zaokroženo vsebinsko ali tehnološko celoto

|  |  |
| --- | --- |
|  | **Javna naročila** |
| **Odlok:** 3. točka četrtega odstavka 13. člena  **Za koga velja**: za upravičence, ki se v skladu s predpisi, ki urejajo javno naročanje šteje za naročnika. | |

Če gre za upravičenca, ki se v skladu s predpisi, ki urejajo javno naročanje šteje za naročnika, mora zahtevku za izplačilo sredstev priložiti skenogram priloge:

- »Kontrolni list za preveritev skladnosti izvedbe postopka oddaje javnega naročila glede na določbe Zakona o javnem naročanju-ZJN3«.

|  |  |
| --- | --- |
|  | **Izjava upravičenca o prejetih javnih sredstvih za iste upravičene stroške** |
| **Odlok:** 6. točka četrtega odstavka 13. člena  **Za koga velja**: za vse upravičence. | |

Vsi upravičenci morajo v aplikaciji za elektronsko oddajo zahtevka priložiti skenogram priloge »Izjavo o prejetih javnih sredstvih za iste upravičene stroške«, katerega vsebina se mora nanašati na že prejeta javna sredstva za stroške, ki jih vlagatelj uveljavlja v vlogi. Izjavo je potrebno podati, če je upravičenec za iste upravičene stroške, kot jih uveljavlja v vlogi na javni razpis, že prejel oziroma še ni prejel nobenih javnih sredstev oziroma je oddal vlogo za iste upravičene stroške tudi na kakšen drug javni razpis in je v postopku pridobivanja sredstev iz državnega proračuna Republike Slovenije, sredstev Evropske unije, sredstev občinskih proračunov oziroma drugih javnih virov. Tu so mišljena tako nepovratna kot tudi povratna sredstva, ki imajo elemente državne pomoči. Vendar pa se pri povratnih sredstvih (npr. posojila), v znesek že dodeljenih javnih sredstev ne šteje celotna vrednost posojila, temveč samo znesek, ki je v odločbi/pogodbi opredeljen kot državna pomoč. V prilogo »Izjavo upravičenca o prejetih javnih sredstvih za iste upravičene stroške« je potrebno vključiti tudi oddane vloge za iste upravičene stroške na druge javne razpise, o katerih še ni bilo odločeno.

Če so bila upravičencu dodeljena javna sredstva za iste upravičene stroške od katerekoli institucije, mora v prilogi »Izjavo upravičenca o prejetih javnih sredstvih za iste upravičene stroške« navesti institucijo, višino javnih sredstev ter pravno podlago (predpis EU ali nacionalni predpis), na podlagi katere so mu bila dodeljena javna sredstva. Kot možne institucije izpostavljamo občine, Javni sklad Republike Slovenije za regionalni razvoj, Eko sklad – Slovenski okoljski javni sklad, drugi javni skladi Republike Slovenije, Slovenski podjetniški sklad in druge.

|  |  |
| --- | --- |
|  | **Izjava nadzornika, da so opravljena dela v skladu s predpisi, ki urejajo graditev** |
| **Odlok:** 8. točka četrtega odstavka 13. člena  **Za koga velja**: za vse upravičence, ob vložitvi zadnjega zahtevka za izplačilo sredstev. | |

V aplikaciji zahtevka za izplačilo sredstev se priloži skenogram izjave nadzornika, da so opravljena dela v skladu s predpisi, ki urejajo graditev.

**Izjava nadzornika, da so opravljena dela v skladu s predpisi, ki urejajo graditev**

|  |  |
| --- | --- |
| Nadzornik (ime in priimek, naziv): |  |
| Naslov, sedež: |  |

IZJAVLJAM

da so opravljena dela v skladu s predpisi, ki urejajo graditev.

|  |  |
| --- | --- |
|  | **Izjava o vgradnji števca za trajne meritve pretoka/količine in temperature reinjecirane termalne ali termomineralne vode** |
| **Odlok:** 7. točka četrtega odstavka 13. člena  **Za koga velja**: za vse upravičence, ob vložitvi zadnjega zahtevka za izplačilo sredstev. | |

V aplikaciji zahtevka za izplačilo sredstev se izpolni spodnja izjava o vgradnji števca za trajne meritve pretoka/količine in temperature reinjecirane termalne ali termomineralne vode.

IZJAVA O VGRAJENEM ŠTEVCU METEORNE VODE

|  |  |
| --- | --- |
| Upravičenec: |  |
| Naslov: |  |

Izjavljamo, da imamo vgrajen števec za trajne meritve pretoka/količine in temperature reinjecirane termalne ali termomineralne vode.

|  |  |
| --- | --- |
|  | **Poročilo o izgradnji reinjekcijske vrtine, ki vsebuje rezultate geološke spremljave, tehnično poročilo in poročilo o črpalnem in nalivnem preizkusu (poročilo o preizkusu reinjeciranja)** |
| **Odlok**: sedmi odstavek 13. člena  **Za koga velja**: za vse upravičence, ob vložitvi zadnjega zahtevka za izplačilo sredstev. | |

To poročilo se priloži ob zadnjem zahtevku za izplačilo sredstev in mora vsebovati:

* rezultate geološke spremljave,
* tehnično poročilo in
* poročilo o črpalnem in nalivnem preizkusu.

K zahtevku se priloži skenogram poročilo o preizkusu reinjeciranja.